ZAPISNIK
 46. sjednice Mjesnog odbora „Matko Laginja“ održane dana  19. ožujka 2025.

46. sjednica održava se u sjedištu Mjesnog odbora“ Matko Laginja“,  Laginjina 11, s početkom u 18,00 sati.

NAZOČNI ČLANOVI VIJEĆA: Ivan Balen, Petra Rodik, Tin Špirić, Ivan Špoljarić

Prelazi se na verifikaciju zapisnika 45. sjednice održane 12. veljače 2025. 
Zapisnik s 45. sjednice je jednoglasno verificiran.

Vijeće bez rasprave  jednoglasno donosi ;

DNEVNI RED:

[bookmark: _Hlk115087749]1. Zaključak o stavljanju van snage Zaključka o asfalterskom programu Malih komunalnih
    akcija  Vijeća Mjesnog odbora „Matko Laginja“ za 2025., donošenje zaključka
2. Zaključak o asfalterskom programu Malih komunalnih akcija Vijeća Mjesnog odbora 
   „Matko Laginja“ za 2025., donošenje zaključka
3. Program rada Vijeća Mjesnog odbora „Matko Laginja“ za 2025., donošenje
4.  Pitanja i prijedlozi



Ad. 1. Zaključak o stavljanju van snage Zaključka o asfalterskom programu Malih komunalnih
          akcija  Vijeća Mjesnog odbora „Matko Laginja“ za 2025., donošenje zaključka


Vijeće nakon kraće rasprave jednoglasno donosi;

[bookmark: _Hlk153206439]

ZAKLJUČAK

 o stavljanju  van snage Zaključka oasfalterskom programu Malih komunalnih akcija Vijeća Mjesnog odbora „Matko Laginja“ za 2025.

I.    Stavlja se van snage Zaključak Vijeća Mjesnog odbora „Matko Laginja“ KLASA: 024-08/25-003/347, URBROJ: 251-13-11-1/006-25-03  kojim su sredstva iz asfalterskog programa Malih komunalnih akcija za 2025. u iznosu od 9.000,00 eura preusmjerena za potrebe Mjesnog odbora „Petar Zrinski“. 

II.    Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.






[bookmark: _Hlk153208732]AD 2. Zaključak o asfalterskom programu Malih komunalnih akcija Vijeća Mjesnog 
          odbora  „Matko Laginja“ za 2025., donošenje zaključka

.
Vijeće nakon kraće rasprave jednoglasno donosi sljedeće;


ZAKLJUČAK

 o asfalterskom programu Malih komunalnih akcija Vijeća Mjesnog odbora
„Matko Laginja“ za 2025.

1. Vijeće Mjesnog odbora Matko Laginja u Planu malih komunalnih akcija Vijeća Mjesnog odbora Matko Laginja za 2025. za asfalterski program ima 9.000,00 eura.

2. Vijeće Mjesnog odbora Matko Laginja predlaže slijedeću akciju za asfalterski  program:

· asfaltiranje nogostupa, Vlaška južna strana, od Derenčinove do Vojnovićeve ulice.


3. Ovaj Zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje.





AD 3. Program rada Vijeća Mjesnog odbora „Matko Laginja“ za 2025., donošenje

Vijeće nakon rasprave jednoglasno donosi;


PROGRAM RADA VIJEĆA
MJESNOG ODBORA“ MATKO LAGINJA“
ZA 2025. GODINU


Na temelju Poslovnika i Pravila Vijeća Mjesnog odbora „Matko Laginja“, te sukladno Statutu Grada Zagreba, svoj program za 2025. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Matko Laginja“.

Vijeće Programom rada obvezno:

1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Matko Laginja“
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora


Vijeće će donijeti Plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrditi prioritete u njegovoj realizaciji.


Program rada Vijeće Mjesnog odbora „Matko Laginja“ temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.


Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.






	

AD 4. Pitanja i prijedlozi

           Pod ovom točkom nije bilo rasprave.




Sjednica je završila u 18.45 sati.
Zapisnik vodio: Ivan Špoljarić



	
 	                                                                           Predsjednik Vijeća Mjesnog odbora
                                                                                                        „Matko Laginja“
  
                                                                                                             Ivan Špoljarić, v.r.


		     
KLASA: 024-08/25-003/647
URBROJ: 251-13-11-4/006-25-02                                                                                                     
[bookmark: _GoBack]Zagreb, 19. ožujka 2025.

